SET ปิดรูด 24 จุด นลท.เทขายหลัง “เฟด” ส่งซิกขึ้นดบ.เร็วกว่าคาด พรุ่งนี้เสี่ยงลงต่อ
SET ปิดรูด 24 จุด นลท.เทขายหลังเฟดส่งซิกขึ้นดอกเบี้ยเร็วกว่าคาด พร้อมปรับลดขนาดงบดุลลงทันทีที่ขึ้นดอกเบี้ย คาดพรุ่งนี้ปรับลงต่อแต่ไม่มากหลังปรับฐานแรงในวันนี้
6 ม.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ปรับตัวลดลงในทิศทางเดียวกับตลาดหุ้นในภูมิภาค หลังรายงานการประชุมของธนาคารกลางสหรัฐ (เฟด) ส่งสัญญาณปรับขึ้นดอกเบี้ยเร็วกว่าคาด รวมทั้งระบุว่าจะปรับลดขนาดงบดุลบัญชี (Balance Sheet) ทันทีที่ขึ้นดอกเบี้ย ส่งผลให้มีความกังวลสภาพคล่องที่อาจจะหายไป
สำหรับแนวโน้มตลาดหุ้นไทยในวันพรุ่งนี้คาดว่าจะปรับตัวลดลงหลังจากที่พักฐานค่อนข้างรุนแรงไปแล้วในวันนี้ โดยยังคงต้องติดตามตัวเลขผู้ติดเชื้อไวรัสโควิด-19 สายพันธุ์โอมิครอนในประเทศที่เร่งตัวขึ้น
โดยให้แนวรับไว้ที่ 1,645-1,650 จุด และแนวต้าน 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,036.35 ล้านบาท ปิดที่ 142.50 บาท ลดลง 3.50 บาท
EA มูลค่าการซื้อขาย 4,323.57 ล้านบาท ปิดที่ 99.00 บาท ลดลง 0.25 บาท
PTT มูลค่าการซื้อขาย 2,745.87 ล้านบาท ปิดที่ 38.00 บาท ลดลง 1.00 บาท
KCE มูลค่าการซื้อขาย 2,625.71 ล้านบาท ปิดที่ 84.00 บาท ลดลง 4.50 บาท
CPF มูลค่าการซื้อขาย 2,542.29 ล้านบาท ปิดที่ 26.75 บาท เพิ่มขึ้น 0.25 บาท